Thinis

Thinis eller This (egyptisk: Tjenu) var hovedstad for de første dynastiene i oldtidens Egypt. Thinis er ennå ikke oppdaget, men godt attestert av oldtidens forfattere, inkludert den egyptiske oldtidshistorikeren Manetho som nevner den som sentrum for Thinisføderasjonen, et stammeforbund hvor dens leder Menes (eller Narmer) forente Øvre og Nedre Egypt og ble den første farao. Thinis fikk en brå nedgang i sin betydning fra og med det tredje dynasti da hovedstaden ble flyttet til Memfis. Dets lokalisering på grensen av de konkurrerende dynastiene i Herakleopolis og Teben i den første mellomperiode, og dets nærhet til bestemte oaser av mulig militær betydning, sikret Thinis en del fortsatt betydning for det gamle og det nye rike. Det var en kortvarig henstand og Thinis mistet til sist sin posisjon som et regionalt administrativt senter i den romerske epoke.

Grunnet sin oldtidsarv forble Thinis et viktig religiøst senter, huset gravene og mumiene til de regionale guddommene. I oldtidens religiøse kosmologi i Egypt, som sett eksempelvis i Den egyptiske dødeboken, spilte Thinis en rolle som et mytisk sted i himmelen.Massey (1907), s. 637 Selv om den nøyaktige lokaliseringen av Thinis har gått tapt, har moderne egyptologi plassert stedet i nærheten av oldtidens Abydos og dagens Girga.Gardiner (1964), s. 430, n. 1Ryholt (1997), s. 163 n. 594Strudwick (2005), s. 509

 Navn og lokalisering 
Navnet Thinis er avledet fra Manethos bruk av adjektivet Thinite for å beskrive den legendariske farao Menes.Verbrugghe & Wickersham (2001), s. 131 Selv om det tilsvarende Thinis ikke opptrer på gammelgresk er det påkrevd av egyptisk original  og er det blitt et populært navn blant egyptologer. This er også forslått.Tacoma (2006), s. 54, n. 63

Ved å korrigere et avsnitt hos Hellanikos av Lesbos (født 490 f.Kr.), justerte Jörgen Zoega Τίνδων όνομα to Θιν δε οι όνομα. Maspero (1903) fant at dette avslørte navnet Thinis og dessutenn, fra samme avsnitt, en geografisk nøkkelindikator: επιποταμίη («ved elven»). Maspero benyttet denne tilleggsdetaljen for å støtte teorien, som også har støtte hos Jean-François Champollion og Nestor L'Hôte, til å lokalisere Thinis ved dagens Girga eller en nærliggende by, da kanskje El-Birba. Andre forslag for Thinis' lokalisering har mistet støtte til fordel for teorien om Girga-Birba: Auguste Mariette, grunnlegger og direktør av Det egyptiske museet, har foreslått Kom el-Sultan; A. Schmidt, El-Kherbeh; og Heinrich Karl Brugsch, Johannes Dümichen og andreMoldenke: 89 støtter El-Tineh, i nærheten av Berdis.Maspero (1903), s. 331, n.1 Generell enighet blant egyptologer fortsetter å lokalisere Thinis i eller nærheten av Girga, eller El-BirbaBagnall (1996), s. 334 (hvor en statuefragment med inskripsjon nevner Thinis etter signende skal ha blitt funnet).Wilkinson (2000), s. 354

Historie 

 Førdynastisk og tidlige dynastiske perioder 
Selv om det arkeologiske stedet Thinis aldri har blitt lokalisert,Anderson (1999), s. 105 er det bevis på befolkningskonsentrasjon i regionen Abydos-Thinis datert fra 3000 f.Kr.Patch 1991 Thinis er også sitert som det tidligste kongelige gravsted i Egypt.Clark (2004), s. 115

Ved et tidlig tidspunkt avga byen Abydos sin politisk rang til Thinis, og selv om Abydos fortsatte å nyte stor religiøs betydning,Maspero (1903), s. 333 kan dens historie og funksjoner ikke bli forstått uten referanse til Thinis. Rollen til Thinis som et senter for Thinisføderasjonen (også karakterisert som «dynasti 0») og inn den tidlige dynastiske epoken til Egypt (særlig første dynasti og andre dynasti)Lesley (1868), s. 154 er tatt fra Manetho,Wilkinson (2000), s. 67 og, i henhold til Wilkinson (2000), synes å bli bekreftet av kongelige graver ved Abydos fra første dynasti og sene andre dynasti som regionens fremste nekropolis.

 Det gamle rike 
Slik betydning synes å ha vært av kort varighet: den nasjonale rolle for Thinis ble avsluttet med begynnelsen av tredje dynasti (ca. 2686 BCE), da Memdis ble det fremste religiøse og politiske sentrum.Najovits (2003), s. 171 Uansett beholdt Thinis sin regionale betydning: i løpet av femte dynasti var stedet det sannsynlige setet for «oppsynmannen av Øvre Egypt», en administrativ embetsmann med ansvar for Nildalen sør for Nildeltaet,Bard (1999), s. 38 og gjennom hele antikken var den hovedstad for nome VIII i Øvre Egypt og sete for dens nomarker.

I løpet av krigene i første mellomepoke i Egypt (ca. 2181 – c. 2055 f.Kr.), Ankhtifi, nomark av Hierakonpolis, krevde anerkjennelse av hans overhøyhet fra «oppsynmannen av Øvre Egypt» ved Thinis,Hamblin (2006), s. 373 og selv om byens forsvarsmurer, sitert i Ankhtifis selvbiografi, synes å ha etterlatt Ankhtifi i stand til kun en framvisning av sin militære styrker, synes han å ha kjøpt Thinis' nøytralitet med levering av korn.Brovarski (1999), s. 44

Etter Ankhtifis død var Thinis den nordligste nome som falt inn under overherredømmet til Intef II, farao av Teben i det 11. dynasti (ca. 2118 – ca. 2069 f.Kr.).Hamblin (2006), s. 375 Framgang nord for hæren til Teben ble hindret av Kheti III, farao av Herakleopolis' 11. dynasti, i et slag ved selve Thinis  som er nedtegnet i Kong Merykaras lære,Parkinson (1999), s. 225 og, gjennom Intef IIs senere år ble hans kriger mot Herakleopolis  og dets allierte, nomadene fra Assyut, gjennomført i områdene mellom Thinis og Assyut.

Da Teben begynte å få overtaket, førte Mentuhotep II (ca. 2061 – ca. 2010 f.Kr.), i hans kampanjer for gjenforening, opprørske Thinis tilbake under sitt overherredømme.Hamblin 2006: 385 Thinis hadde antagelig gjort opprør ved oppmuntring fra Herakleopolis og helt sikkert med støtte fra hæren ledet av nomarken i Assyut.

I løpet av andre mellomepoke i Egypt (ca 1700-tallet f.Kr.) kan Thinis ha hatt en form fornyet selvstyre: Ryholt (1997) har foreslått at kongedynastiet i Abydos kunne like gjerne ha blitt kalt for Thinis-dynastietRyholt (1997), s. 163 og i uansett tilfelle var deres kongelige sete antagelig ved Thinis, som allerede var hovedstaden i nomet.Ryholt (1997), s. 165

Det nye rike og senere epoker 
Byens gradvise nedgang synes å ha bremset opp i 18. dynasti (ca. 1550 – ca. 1292 f.Kr.), da Thinis fikk fornyet betydning, basert på sin geografiske forbindelse med flere oaserRedford (2003), s. 176, n. 58 som var av mulig militær betydning.Bryan (2006), s. 104 Posisjonen som borgermester av Thinis var holdt av flere kjente figurer det nye rike: Satepihu, som deltok i byggingen av en obelisk for Hatshepsut og var selv emne for en strålende blokkstatue;Wilkinson (1992), s. 30 herold Intef, et uunnværlig medlem av det kongelige hoff og reisefølge av Thutmose III;Redford (2003), s. 176 og Min, lærer av prins Amenhotep III.Bryan (2006), s. 100

Uansett hadde Thinis sunket ned til å bli en bosetning av liten betydning i den historiske epoke.Maspero (1903), s. 331 Den misledende referanse til en assyrisk stele fra 600-tallet f.Kr. til «Nespamedu, konge av Thinis» er ikke mer enn en refleksjon av assyrisk «uvitenhet om de finere detaljer i det egyptiske politiske hierarki».Leahy (1979)

I romersk epoke hadde Thinis blitt fortrengt som hovedstad av sin nome av byen Ptolemais, kanskje så tidlig som denne byens opprettelse ved Ptolemaios I Soter.

Religion 
Hver nome var hjem til en grav og mumie av dets døde nome-gud, slik at ved Thinis var det et tempel og et gravsted for Anhur, hvis epiteter inkluderte «Thinis' okse»,Pinch (2000), s. 177 dyrket etter hans dødMaspero (1903), s. 163 som Khenti-Amentiu, og som nome-gud ble plassert som leder av den lokale ennead.Maspero 1903: 205

Ypperstepresten for tempelet til Anhur ved Thinis ble kalt for den første profet,Maspero (1903), s. 177 eller høvding av overoppsynsmenneneKitchen (2003), s. 108Frood (2007), s. 108 en tittel som Maspero (1903) foreslår er en refleksjon av Thinis' nedgang i dens status som en by.Maspero (1903), s. 177, n.1

En slik høvding av overoppsynsmennene, Anhurmose, som døde i regjeringstiden til Merneptah (ca. 1213 – ca. 1203 f.Kr.), brøt med tradisjonen med sine forgjengere fra det nye rike som ble gravlagt ved Abydos, og ble selv gravlagt ved Thinis.Frood (2007), s. 107

Løvegudinnen Mehit ble også dyrket ved Thinis,Pinch (2002), s. 164Frood (2007), s. 267 og restaureringen av hennes tempel der under Merneptahs styre ble antagelig ledet av Anhurmose.

Det er bevis for at etterfølgelsen til kontoret som høvding over overoppsynsmennene ved Thinis skjedde ved slekt: i det 11. dynasti (Herakleopolis-epoken), etterfulgte en Hagi sin eldre bror, som også het Hagi, og deres far i denne posisjonen;Fischer (1987) og i det nye rike ble ypperstepresten Parennefer (eller Wennefer) etterfulgt av sin sønn Hori.Frood (2007), s. 97, 189

I den religiøse kosmologi i oldtidens Egypt spilte Thinis en rolle som et mytisk sted i himmelen. I særdeleshet, slik som det er oppgitt i Den egyptiske dødeboken, kunne dens eskatologiske betydning bli sett i bestemte ritualer: da guden Osiris triumferte, «glede gikk det rundt i Thinis», en referanse til himmelske Thinis framfor den jordiske byen.

 Referanser 

 Litteratur 
 Anderson, David A. (1999): «Abydos, Predynastic sites» i: Bard, Kathryn A.: Encyclopedia of the archaeology of ancient Egypt, London: Routledge.
 Bagnall, Roger S. ([1993] 1996): Egypt in late antiquity. Princeton: Princeton University Press. ISBN 978-0-691-01096-0. 
 Bard, Kathryn A., ed. (1999): «Old Kingdom, overview» i: Encyclopedia of the archaeology of ancient Egypt, London: Routledge.
 Brovarski, Edward (1999): «First Intermediate Period, overview» i: Bard, Kathryn A.: Encyclopedia of the archaeology of ancient Egypt, London: Routledge.
 Bryan, Betsy M. (2006): «Administration in the reign of Thutmose III» i: Cline, Eric H. & O'Connor, David: Thutmose III: A new biography, Ann Arbor: The University of Michigan Press.
 Clark, Rosemary ([2000] 2004): The sacred tradition in ancient Egypt: The esoteric wisdom revealed. Saint Paul, Minnesota: Llewellyn Publications. ISBN 1-56718-129-5. 
 Fischer, H. G. (1987-1988): «A parental link between two Thinite stelae of the Herakleopolitan period»  i: Bulletin of the Egyptological Seminar 9, s. 15–23. 
 Frood, Elizabeth (2007): Biographical texts from Ramessid Egypt. Atlanta: Society of Biblical Literature. ISBN 978-1-58983-210-7.
 Gardiner, Alan Henderson ([1961] 1964): Egypt of the pharaohs: An introduction. Oxford: Oxford University Press. ISBN 978-0-19-500267-6. 
 Grimal, Nicolas-Christophe (1992): A history of ancient Egypt. Oxford: Blackwell Publishing Ltd.
 Hamblin, William J. (2006): Warfare in the ancient Near East to c. 1600 BC. Abdingdon: Routledge. ISBN 978-0-415-25589-9.
 Kitchen, Kenneth Anderson (2003): Ramesside inscriptions: Translated and annotated. 4. Oxford: Blackwell Publishing Ltd. ISBN 0-631-18429-5.
 Leahy, A. (1979): «Nespamedu, "king" of Thinis». Göttinger Miszellen (Göttingen) 35, s. 31–39.
 Lesley, John Peter (1868): Man's origin and destiny sketched from the platform of the sciences. Philadelphia: J. B. Lippincott & Co.
 Maspero, Gaston (1903): «History of Egypt»  i: Sayce, Archibald Henry: History of Egypt, Chaldea, Syria, Babylonia, and Assyria 9, N.p.: Kessinger Publishing
 Massey, Gerald (1907): Ancient Egypt: The light of the world  2. London: T. Fisher Unwin.
 Moldenke, Charles Edward ([N.d.] 2008): The New York Obelisk, Cleopatra's Needle. N.p.: BiblioBazaar LLC. ISBN 0-554-62767-1. 
 Parkinson, R. B. ([1997] 1999): The Tale of Sinuhe and other ancient Egyptian poems. Oxford: Oxford University Press. ISBN 0-19-283966-7. 
 Patch, Diana Craig (1991): The origin and early development of urbanism in ancient Egypt: A regional study. Philadelphia: University of Pennsylvania.
 Pinch, Geraldine (2002): Handbook of Egyptian mythology. Santa Barbara: ABC-CLIO. ISBN 1-57607-242-8.
 Redford, Donald B. (2003): The wars in Syria and Palestine of Thutmose III. Leiden: Brill. ISBN 90-04-12989-8.
 Ryholt, K. S. B. (1997): The political situation in Egypt during the Second Intermediate Period, c. 1800 – 1550 BC. København: Museum Tusculanum Press. ISBN 87-7289-421-0.
 Shaw, Ian (2000): The Oxford history of ancient Egypt. Oxford: Oxford University Press.
 Strudwick, Nigel C. (2005): Texts from the pyramid age. Atlanta: Society of Biblical Literature. ISBN 978-1-58983-138-4.
 Tacoma, Laurens E. (2006): Fragile hierarchies: The urban elites of third century Roman Egypt. Leiden: Brill. ISBN 90-04-14831-0.
 Wilkinson, Richard H. (1992): Reading Egyptian art: A hieroglyphic guide to ancient Egyptian painting and sculpture. London: Thames & Hudson.
 Wilkinson, Toby A. H. ([1999] 2000): Early Dynastic Egypt . Abingdon: Routledge. ISBN 0-415-26011-6. 
 Verbrugghe, Gerald P.; Wickersham, John M. ([1996] 2001): Berossos and Manetho, introduced and translated: Native traditions in ancient Mesopotamia and Egypt. Ann Arbor: The University of Michigan Press. ISBN 0-472-10722-4.

Kategori:Oldtidens byer i Egypt
Kategori:Egyptologi
Kategori:Egyptisk mytologi
Kategori:Arkeologi i Egypt
Kategori:Guvernementet Sohag